stanford-oval/wikipedia huggingface dataset:
Mistletoe

Wikisanakirjassa on tähän liittyvä sananselitys: .
Mistletoe voi tarkoittaa ainakin seuraavia:
Mistletoe, The Bob & Tom Show’n albumi vuodelta 2003
”Mistletoe”, Colbie Caillatin kappale vuodelta 2007
”Mistletoe”, Justin Bieberin kappale vuoden 2011 albumilta Under the Mistletoe
”Mistletoe and Wine”, Cliff Richardin kappale vuodelta 1988.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Mistletoe”, voi hakea sivunnimihaulla, laajalla sivunnimihaulla tai tekstihaulla.
Mister Music Man

|  Mister Music Man> Kappaleen tiedot |
| --- | --- |
Esittäjä(t):  Daisy Auvray
Säveltäjä(t):  Gordon Dent
Sanoittaja(t):  Gordon Dent
Euroviisutiedot
Vuosi:  1992
Maa:  Sveitsi
Kieli:  ranska
Sijoitus:  15.
Pisteet:  32
Sanat:  sanoitus
Muuta:  Kapellimestarina Roby Seidel
Mister Music Man on Daisy Auvrayn esittämä kappale, joka edusti Sveitsiä vuoden 1992 Eurovision laulukilpailussa Ruotsin Malmössä.
Kappale sijoittui alun perin Sveitsin karsinoissa toiseksi, mutta nousi edustajaksi käytyä ilmi Geraldine Olivierin esittämän voittaneen kappaleen "Soleil, soleil" rikkoneen karsintojen sääntöjä.
Kappale sijoittui Euroviisuissa 23 maan joukosta sijalle 15. 32 pisteellä.
Michael Rösch

| Mitalit | Mitalit | Mitalit |  |
| --- | --- | --- | --- |
|  Michael Rösch |  Michael Rösch |  Michael Rösch |  |
Maa:   Saksa
Miesten ampumahiihto
|  Olympialaiset  |  Olympialaiset  |  Olympialaiset  |  |
|  Kultaa | Torino 2006 | viesti |  |
| MM-kilpailut  | MM-kilpailut  | MM-kilpailut  |  |
|  Pronssia | Anterselva 2007 | viesti |  |
|  Pronssia | Östersund 2008 | viesti |  |
|  Pronssia | Pyeongchang 2009 | viesti |  |
Michael Rösch (s. 4. toukokuuta 1983 Girna) on saksalais-belgialainen uransa lopettanut ampumahiihtäjä.
Rösch hiihti toisen osuuden olympiakultaa voittaneessa Saksan joukkueessa Torinossa 2006. Hänen lisäkseen joukkueeseen kuuluivat Sven Fischer, Michael Greis ja Ricco Gross. Joukkue kukisti yhdestä sakkokierroksestaan huolimatta toiseksi tulleen, puhtaasti ampuneen Venäjän joukkueen 20,9 sekunnilla. Samoissa kisoissa hän sijoittui yhteislähdön kymmenenneksi ja normaalimatkan 42:nneksi.
Rösch on ollut MM-kisoissa Anterselvassa 2007, Östersundissa 2008 ja Pyeongchangissa 2009 voittamassa Saksalle viestipronssia. Hän on MM-kilpailuissa yltänyt viidesti henkilökohtaisilla matkoilla kymmenen parhaan joukkoon: hän sijoittui Anterselvassa 2007 takaa-ajossa kymmenenneksi, Östersundissa 2008 sprintin viidenneksi ja takaa-ajon seitsemänneksi sekä Pyeongchangissa 2009 takaa-ajossa yhdeksänneksi ja yhteislähtökilpailussa viidenneksi.
Rösch on urallaan voittanut kaksi maailmancupin osakilpailua: Ruhpoldingin takaa-ajokilpailun 16. tammikuuta 2006 ja Hanti-Mansijskin sprintin 15. maaliskuuta 2007. Hän on yltänyt yhteensä yhdeksän kertaa palkintosijalle maailmancupissa (tilanne 10.1.2015). Hän oli kokonaiscupin viides kaudella 2005/2006.
Rösch voitti nuorten maailmanmestaruuden pikakilpailussa 2003 sekä viestissä 2001, 2002 ja 2004. Lisäksi hän saavutti hopeaa normaalimatkalla 2002, viestissä 2003 sekä pikakilpailussa ja takaa-ajossa 2004. Hän voitti EM-kilpailujen nuorten sarjassa 2002 kultaa takaa-ajossa ja hopeaa pikakilpailussa ja viestissä. Miesten Euroopan-mestaruuden hän voitti viestissä 2004. Hän voitti rulla-ampumahiihdon maailmanmestaruuden takaa-ajossa 2009 ja 2014 ja sekaviestissä 2009 sekä oli pikakilpailussa toinen 2009 ja 2014.
Rösch sai Belgian kansalaisuuden vuonna 2014.
Rösch lopetti uransa ampumahiihtäjänä keväällä 2019.
Maailmancupin palkintosijat

Kausi 2005–2006: Brezno-Osbrlie sprintissä toinen, Brezno Osbrlie normaalimatkalla kolmas, Brezno-Osbrlie takaa-ajossa kolmas, Ruhpolding takaa-ajon voitto, Ruhpolding sprintissä toinen
Kausi 2006–2007: Hochfilzen sprintissä toinen, Hanti-Mansijsk sprintissä voitto
Kausi 2007–2008: Oslo sprintissä toinen
Kausi 2008–2009: Oberhof sprintissä toinen
Milstar

Taiteilijan näkemys kiertoradalla olevasta Milstar-satelliitista.
Milstar (engl. Military Strategic and Tactical Relay) on Yhdysvaltain ilmavoimien ylläpitämä sotilaallinen tietoliikennesatelliittien konstellaatio. Järjestämän tehtävänä on välittää Yhdysvaltain asevoimien tietoliikennettä suojatussa, häirintää kestävässä ja ydiniskusta selviytymiskykyisen maailmanlaajuisen satelliittijärjestelmän kautta. Konstellaation avaruusessa oleva osa koostuu viidestä geosynkronisella kiertoradalla kiertävästä satelliitista. Järjestelmää täydentää myöhemmin laukaistu Advanced EHF -konstellaatio, jonka satelliitit ovat taaksepäin yhteensopivia vanhempien Milstar-satelliittien kanssa.
Satelliitit

Milstar-konstellaatio koostuu viidestä käytössä olevasta tietoliikennesatelliitista, jotka kiertävät Maata geosynkronisella kiertoradalla. Satelliitit jakautuvat kahteen sukupolveen, joista ensimmäinen Milstar I on varustettu hitaammaan tietoliikennenopeuden lähetyslaitteilla, jonka 192 kanavaa kykenevät 75–2 400 bps tiedonsiirtonopeuksiin. Seuraavan Milstar II -sukupolven satelliitit on varustettu nopeammalla 32-kanavaisella tiedosiirtolaitteistolla, jonka siirtonopeudet ovat 4 800 bps – 1,544 Mbps. Milstar-konstellaation kuuluvuusalue rajoittuu 65 pohjoisen ja eteläisen leveysasteen väliselle alueelle konstellaation kiertoradoista johtuen.
Satelliitit > Luettelo

Lähde:
| USA-tunnus | Nimi | Tuotantosarja | Laukaisuaika (UTC) | COSPAR-tunnus | Kantoraketti | Huomioita |
| --- | --- | --- | --- | --- | --- | --- |
| USA-99 | DFS-1 | Block I | 1994-02-07 7. helmikuuta 1994 21.47 | 1994-009A | Titan 401A |  |
| USA-115 | DFS-2 | Block I | 1995-11-06 6. marraskuuta 1995 05.15 | 1995-060A | Titan 401A |  |
| USA-143 | DFS-3M | Block II | 1999-04-30 30. huhtikuuta 1999 16.30 | 1999-023A | Titan 401B | Laukaisu epäonnistui |
| USA-157 | DFS-4 | Block II | 2001-02-27 27. helmikuuta 2001 21.20 | 2001-009A | Titan 401B |  |
| USA-164 | DFS-5 | Block II | 2002-01-16 16. tammikuuta 2002 00.30 | 2002-001A | Titan 401B |  |
| USA-169 | DFS-6 | Block II | 2003-04-08 8. huhtikuuta 2003 13.43 | 2003-012A | Titan 401B |  |
Aiheesta muualla

Kuvia tai muita tiedostoja aiheesta Milstar Wikimedia Commonsissa
Yksittäisen Milstar-satelliitin kuuluvuusalue maailmankartalla.
Moldoveanu

Moldoveanu
Moldoveanu nähtynä Vișteasta vuonna 2018.
| --- | --- |
Tyyppi:  vuorenhuippu (en) 
Sijainti:  Argeș, Romania
Vuoristo:  Făgărașvuoristo
Korkeus merenpinnasta:  2 544 m
Prominenssi:  2 042  m 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Moldoveanu on Făgărașvuoristossa sijaitseva vuori, joiden korkeus on 2 544 metriä. Se on Romanian korkein vuori.
Moldoveanu sijaitsee Argeșin ja Brașovin piirikuntien rajassa.
Mikko Elo

| Mikko Elo> Kansanedustaja |
| --- | --- |
 24.3.1979–21.3.1991  24.3.1995–20.3.2007  
Ryhmä/puolue:  SDP
Vaalipiiri:  Satakunta
Henkilötiedot
Syntynyt: 26. huhtikuuta 1943 (ikä 81) Pori
Ammatti:  kieltenopettaja
Mikko Juhani Elo (s. 26. huhtikuuta 1943 Pori) on suomalainen poliitikko, joka toimi sosialidemokraattien kansanedustajana vuosina 1979–1991 ja 1995–2007. Varsinaiselta ammatiltaan hän on kieltenopettaja ja koulutukseltaan filosofian lisensiaatti. Kansanedustajana ollessaan Elo toimi muun muassa Euroopan neuvoston Suomen valtuuskunnan puheenjohtajana 1995–2007. Vuonna 2012 Elolle myönnettiin valtiopäiväneuvoksen arvonimi.
Elämä ja ura > Koulutus

Elo kirjoitti ylioppilaaksi Porin suomalaisesta yhteislyseosta vuonna 1962, ja opiskeli sen jälkeen filologiaa ja yleistä kirjallisuustiedettä Turun yliopistossa. Hän suoritti humanististen tieteiden ja filosofian kandidaatin tutkinnot 1966, ja filosofian lisensiaatin tutkinnon 1974. Ennen kansanedustajan uraansa Elo työskenteli Porin teknillisessä oppilaitoksessa lehtorina ja yliopettajana. Myöhemmin hän on opettanut ruotsia ja englantia Satakunnan ammattikorkeakoulussa.
Elämä ja ura > Kunnallispolitiikka

Elo oli Porin kaupunginvaltuuston jäsen vuosina 1973–1992 ja 2001–2009, sekä Porin kaupunginhallituksen jäsen 1977–1980 ja 2007–2008. Kaupunginvaltuuston puheenjohtaja hän oli 1985–1991 ja kaupunginhallituksen puheenjohtaja 2007–2008. Elo oli Porin ääniharava viisissä kunnallisvaaleissa. Vuoden 1988 vaaleissa Elo sai 2 529 ääntä, joka säilyi Porin suurimpana äänimääränä vuodeen 2017 saakka, ja on edelleen prosentuaalisesti suurin Porin kunnallisvaaleissa saatu ääniosuus. Kesäkuussa 2007 hänet valittiin kaupunginhallituksen puheenjohtajaksi tehtävästä eronneen Ahti Salmen tilalle. Vuoden 2010 alussa Elo erosi Pori kaupunginvaltuustosta protestina kaupungin menettelylle Porin satamaa koskevissa investoinneissa.
Elolla on ollut oma Porissa toiminut sosialidemokraattinen yhdistys Karhukaupungin Demarit. Vuonna 2012 hän oli perustamassa Porin Demarit ry:tä, jonka tarkoituksena arveltiin olleen Porin Työväenyhdistyksen ja sen tukijärjestöjen valta-aseman horjuttaminen. Taustalla oli muun muassa vuonna 2010 käyty kamppailu kaupunginvaltuuston sekä sosialidemokraattisen kunnallisjärjestön puheenjohtajien paikoista. Marraskuussa 2012 Elo erosi SDP:n jäsenyydestä protestina Porin sosiaalidemokraattisen kunnallisjärjestön toiminnalle, mutta palasi jäseneksi helmikuussa 2013.
Elämä ja ura > Kansanedustajana

Elo valittiin ensimmäistä kertaa eduskuntaan vuoden 1979 vaaleissa. Hän putosi eduskunnasta kolmen kansanedustajakauden jälkeen vuonna 1991. Elon mukaan putoaminen johtui siitä, että hän oli kolme vuotta aikaisemmin pitänyt kunnallisvaalien teemanaan kaupungin toimintojen tehostamista, mikä ei ollut kunta-alan ammattiliiton KTV:n mieleen. Vuoden 1995 vaaleissa Elo palasi eduskuntaan saatuaan yli 9 700 ääntä. Syksyllä 2005 tuli ilmi, että Elo oli Kemiran hallintoneuvoston varapuheenjohtajana toimiessaan tehnyt lukuisia osakekauppoja sisäpiiriläisten kaupankäyntirajoituksista välittämättä. Vuonna 2007 Elo ei enää pyrkinyt jatkokaudelle eduskuntaan. Samana vuonna julkaistiin Elon muistelmat Politiikkaa ja persoonia.
Elämä ja ura > Urheiluvaikuttaja

Elo on toiminut Porin Pyrinnön puheenjohtajana sekä Työväen Urheiluliiton Satakunnan ja Länsi-Suomen piirien puheenjohtajana. 1970–1980-luvuilla hän oli myös TUL:n varapuheenjohtaja, ja kuului vuosina 1979–1988 Kansainvälisen työläisurheiluliiton CSIT:n johtokuntaan. Valtion urheiluneuvoston puheenjohtajana Elo toimi 1984–1989.
Näkemyksiä

Kansanedustajana Elo tunnettiin vuonna 1993 SDP:n puheenjohtajaksi valitun Paavo Lipposen kriitikkona ja vastustajana, minkä katsottiin estäneen hänen nousunsa ministeriksi. Elon mukaan myöskään Satakunnan sosialidemokraattinen piirijärjestö ei milloinkaan ehdottanut hänen valitsemistaan hallitukseen. Lipposen ohella Elo on 2000-luvulla kärkkäästi arvostellut myös Porin sosialidemokraattisen kunnallisjärjestön johtoa sekä Porin sosialidemokraattista kaupunginjohtajaa Aino-Maija Luukkosta.
Elo tunnetaan Suomen Nato-jäsenyyden kiivaana vastustajana, joka suhtautuu kriittisesti myös Yhdysvaltoihin ja Euroopan unioniin. Kansanedustajanuransa jälkeen hän on ollut julkisuudessa Venäjän presidentin Vladimir Putinin hallinnon näkyvimpiä suomalaisia puolustajia. Elo on toiminut myös venäjämielisen Vastavalkea-verkkolehden pääkolumnistina, ja kuulunut sivustoa ylläpitävän yhdistyksen hallitukseen. Vuonna 2014 hän järjesti Porissa yhdessä putinisti Johan Bäckmanin kanssa keskustelutilaisuuden, jossa käsiteltiin muun muassa Itä-Ukrainan kriisiä.
Vuoden 2016 Yhdysvaltain presidentinvaalien alla Elo kertoi tukevansa monia Donald Trumpin ulkopoliittisia näkemyksiä, kuten Naton rahoituksen pienentämistä sekä Yhdysvaltain sotilaallisen läsnäolon vähentämistä Euroopassa. Trumpin muslimivihasta tai abortinvastaisuudesta Elo ei kuitenkaan kertonut pitävänsä.
Elokuussa 2018 Elo jakoi Facebook-sivullaan kehotuksella ”soitelkaa” toimittaja Jessikka Aron neljä vuotta vanhan päivityksen, jossa näkyi hänen puhelinnumeronsa. Tämän seurauksen Aro sai lukuisia ahdistelusoittoja Venäjä-trolleilta. SDP:n puheenjohtaja Antti Rinne tuomitsi Elon toiminnan ja kutsui sitä ”lokakampanjaksi”. Elo arvosteli myös Yleisradiota ja Aroa Venäjän trollien tutkimisesta. Putinin trollit -kirjassaan Aro kertoo, että Elo oli aloittanut häntä koskevan valheellisen lokakirjoittelun Uuden Suomen blogialustalla jo syksyllä 2017.
Maaliskuussa 2022 Elo herätti huomiota Venäjän hyökkäystä Ukrainaan käsittelevillä Facebook-kirjoituksillaan. Elon mukaan olisi Ukrainan kansan ja kansainvälisen yhteisön kannalta parasta, mikäli maan presidentti Volodymyr Zelenskyi eroaisi ja Ukraina luopuisi vastarinnasta. Elon venäläismielisiä kirjoituksia kritisoivat esimerkiksi valtio-opin emeritusprofessori Heikki Paloheimo ja entinen kansanedustaja Hannes Manninen. Vuonna 2023 Elo perusti Mauno Saaren kanssa venäläismielisen Naapuriseura-yhdistyksen.
Teokset

Politiikkaa ja persoonia.  Helsinki:  Etukeno, 2007.  ISBN 978-952-99593-5-8.
Mobolat

| Mobolat |
| --- | --- |
 Luumumobola (Parinari curatellifolia)
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Lahko::  Malpighiales
Heimo::  Chrysobalanaceae
Suku::  Mobolat Parinari  Aubl.
Katso myös
   Mobolat Wikispeciesissä   Mobolat Commonsissa 
Infobox OKNimi-testi OK: 
Mobolat (Parinari) on Chrysobalanaceae-heimoon kuuluva kasvisuku, johon kuuluu noin 40 lajia.
Mobolat kasvavat luonnossa Etelä-Amerikan pohjoisosissa, suuressa osassa Afrikkaa sekä Kaakkois-Aasiassa ja Oseaniassa.
Lajeja

Parinari campestris
Parinari costata
Parinari curatellifolia – luumumobola
Parinari excelsa – rohtomobola
Parinari insularum
Parinari montana
Parinari oblongifolia
Parinari obtusifolia
Parinari sprucei
Parinari sumatrana
Aiheesta muualla

Finto: Kassu – Kasvien suomenkieliset nimet: Parinari
Mobstability II: Nation Business

| Mobstability II: Nation Business Twista & Speedknot Mobstaz |
| --- | --- | --- |

Studioalbumin tiedot
 Äänitetty : 2005–2008
 Julkaistu: 27. toukokuuta 2008
 Tuottaja(t): Drumma Boy Cuzzo China White Productions
 Tyylilaji: rap
 Levy-yhtiö: Get Money Gang Entertainment/Koch Records
Twistan muut julkaisut
| Adrenaline Rush 2007 2007 | Mobstability II: Nation Business 2008 | Category F5 2009 |
Mobstability II: Nation Business on rap-artisti Twistan ja rap duo Speedknot Mobstazin toinen yhteinen albumi. Albumi julkaistiin toukokuussa 2008.
Kesäkuussa 2009 albumia oli myyty 103 000 kappaletta.
Kappaleet

Intro – 1:00
Tippin And Ballin – 3:04
Dopeboy (Feat. Mello Tha Gudda Mann) – 3:42
Cognac N Zesbud – 2:50
Getcha Money Right – 3:55
"Skit" – 0:30
18 Hoes (Feat. Toxic) – 3:57
Money To Blow (feat. Skooda) – 3:02
Nation Bizness – 3:54
Raised On The Block – 4:08
Chicago Intro – 0:18
Chicago – 4:03
Killa (Feat. Toxic) – 4:05
Im Speedknot Mobsta – 4:29
Thug Outta Me – 3:10
Money N Murder – 3:26
Gangstaz Dont Dance (feat. Jim Jones) – 3:59
"Skit" – 0:36
Bush Made It Hard – 3:38
Outro – 0:07
Arvostelut

Allmusic:
Miesha McKelvy-Jones

| Mitalit> Maa:   Yhdysvallat.Naisten yleisurheilu.MM-kilpailut  | Mitalit> Maa:   Yhdysvallat.Naisten yleisurheilu.MM-kilpailut  | Mitalit> Maa:   Yhdysvallat.Naisten yleisurheilu.MM-kilpailut  | Maa:   Yhdysvallat> Naisten yleisurheilu. |
| --- | --- | --- | --- |
|  Pronssia | Pariisi 2003 | 100 m aitajuoksu |  |
| Pan-Amerikan kisat  | Pan-Amerikan kisat  | Pan-Amerikan kisat  |  |
|  Pronssia | Winnipeg 1999 | 100 m aitajuoksu |  |
Miesha McKelvy-Jones (s. 26. heinäkuuta 1976) on yhdysvaltalainen entinen 100 metrin aitajuoksija.
McKelvy-Jones voitti 1999 Pan-Amerikan kisoissa pronssia 100 metrin aidoissa. Samana vuonna hän karsiutui Sevillan MM-kisoissa toisissa alkuerissä ajalla 12,98. Pariisin MM-kisoissa 2003 hän voitti lajissa MM-pronssia ajalla 12,67. Myöhemmin samana vuonna hän juoksi IAAF:n yleisurheilufinaalissa kolmanneksi.
Ennätykset

100 metrin juoksu: 11,40 (2000)
110 metrin aitajuoksu: 12,51 (2003)
Miltefosiini

| --- | --- |

Miltefosiini
Systemaattinen (IUPAC) nimi
Heksadekyyli-2-(trimetyyliatsaniumyyli)etyylifosfaatti
Tunnisteet
CAS-numero: 58066-85-6
ATC-koodi: L01XX09
PubChem CID: 3599
DrugBank: DB09031
Kemialliset tiedot
Kaava: C21H46NO4P 
Moolimassa: 407,558
SMILES: Etsi tietokannasta: eMolecules, PubChem
Fysikaaliset tiedot
Sulamispiste: 232–234 °C 
Farmakokineettiset tiedot
Hyötyosuus:  ?
Proteiinisitoutuminen: 96–98 %
Metabolia: hepaattinen
Puoliintumisaika: 31 vuorokautta
Ekskreetio:  ?
Terapeuttiset näkökohdat
Raskauskategoria:  ?
Reseptiluokitus:    
Antotapa: oraalinen, topikaalinen
Miltefosiini (C21H46PNO4) on orgaanisiin fosfaatteihin ja koliinijohdannaisiin kuuluva orgaaninen yhdiste. Yhdistettä käytetään lääketieteessä leishmaniaasin ja eräiden syöpätyyppien hoitoon. Miltefosiini kuuluu WHO:n laatimaan tärkeimpien lääkeaineiden luetteloon.
Ominaisuudet ja käyttö

Miltefosiini kehitettiin alun perin syöpälääkkeeksi, mutta 2000-luvun alussa sen huomattiin tehoavan Leishmania-suvun alkueliöihin. Sen vaikutusmekanismi ei ole tarkasti tiedossa ja mekanismeiksi on ehdotettu muun muassa alkueläinsolujen viestintäjärjestelmän häiriöistä aiheutuvaa apoptoosia, häiriötä solujen lipidiaineenvaihdunnassa ja fosfatidyylikoliinin biosynteesin estoa. Miltefosiini estää proteiinikinaasi C-entsyymin toimintaa ja siten syöpäsolujen kasvua. Miltefosiini annostellaan suun kautta tablettina. Sitä käytetään viskeraalisen leishmaniaasin hoidossa ja hoitotulos on yleensä erittäin hyvä. Lisäksi sitä voidaan käyttää iholle etäpesäkkeitä muodostavan rintasyövän hoidossa.
Haittavaikutukset

Tyypillisimmät miltefosiinin aiheuttamat haittavaikutukset ovat huonovointisuus, oksentaminen, ripuli. Miltefosiinin ottaminen ruokailun yhteydessä voi vähentää haittavaikutuksia. Miltefosiini voi nostaa kreatiinipitoisuuksia, mikä on merkki munuaistoksisuudesta, mutta varsinaiset munuaisvauriot ovat harvinaisia.
Valmistus

Miltefosiinin synteesin ensimmäisessä vaiheessa heksadekanoli reagoi fosforyylikloridin kanssa trietyyliamiinin toimiessa katalyyttinä. Muodostuva fosfaatijohdannainen reagoi seuraavassa vaiheessa etanoliamiinin kanssa ja viimeinen vaihe on aminoryhmän metylointi dimetyylisulfaatin avulla.
Mies yli laidan

Vesiliikenteessä mies yli laidan tarkoittaa hätätilannetta, jossa henkilö on pudonnut aluksesta veden varaan. Sana mies tarkoittaa tässä yhteydessä henkilöä riippumatta iästä, sukupuolesta tai siitä, onko kyseessä matkustaja vaiko miehistön jäsen.
Pelastusliivit on tarkoitettu suojaamaan hukkumiselta veden varaan vahingossa jouduttaessa. Putoamisen havainnut henkilö huutaa Mies yli laidan!. Alus käännetään tulosuuntaan kulkemaan samalla kulku-uralla. Pelastamista vaikeuttaa veteen pudonneen vaikea havaittavuus kovassa aallokossa ja konevoimalla kulkevissa aluksissa potkurin aiheuttama silpoutumisvaara.
Aiheesta muualla

Kuvia tai muita tiedostoja aiheesta Mies yli laidan Wikimedia Commonsissa
Mezzano

| Mezzano |
| --- | --- |
 Näkymä Mezzanoon Dolomiitteihin kuuluvalta Monte Vedernalta.
 Mezzano
 Koordinaatit: 46°9′N, 11°48′E 
Valtio:  Italia
Alue:  Trentino-Etelä-Tiroli
Maakunta:  Trento
Hallinto:  
 – Asutustyyppi:  Kunta
 – Pormestari:  Ferdinando Orler
Pinta-ala:  
 – Kokonaispinta-ala:  48 km²
Korkeus:  640 m
Väkiluku (2007):  1 643
 – Väestötiheys:  34 as./km²
Aikavyöhyke:  UTC+1
 – Kesäaika:  UTC+2
Postinumero:  38050
Suuntanumero(t):  0439
 
 www.mezzanoimer.com/mezzano 
Infobox OKVirheellinen NIMI-arvo: 
Mezzano on kunta Trenton maakunnassa Trentino-Etelä-Tirolin alueella Italiassa. Kunnan pinta-ala on 48 neliökilometriä ja asukkaita siellä on 1 643 (2007). Väestötiheys on 34 as./km². Mezzanon pormestari on Ferdinando Orler.
Mezzanon suojeluspyhimys on Madonna del Carmine. Kunnan asukkaita kutsutaan italiaksi nimellä mezzanesi.
Mezzanon naapurikunnat ovat Canal San Bovo, Cesiomaggiore, Feltre, Imer, Sovramonte ja Primiero San Martino di Castrozza.
Väkiluvun kehitys

Mezzanon väkiluvun kehitys vuodesta 1921 vuoteen 2007:
| Vuosi | Väkiluku | Vuosi | Väkiluku |
| --- | --- | --- | --- |
| 1921 | 1 541 | 1971 | 1 569 |
| 1931 | 1 473 | 1981 | 1 621 |
| 1936 | 1 454 | 1991 | 1 571 |
| 1951 | 1 532 | 2001 | 1 667 |
| 1961 | 1 568 | 2007 | 1 643 |
Aiheesta muualla

Kunnan kotisivut (Arkistoitu – Internet Archive) (italiaksi)
Trenton maakunta
Ala | Albiano | Aldeno | Altavalle | Altopiano della Vigolana | Amblar-Don | Andalo | Arco | Avio | Baselga di Pinè | Bedollo | Besenello | Bieno | Bleggio Superiore | Bocenago | Bondone | Borgo Chiese | Borgo Lares | Borgo Valsugana | Brentonico | Bresimo | Brez | Caderzone | Cagnò | Calceranica al Lago | Caldes | Caldonazzo | Calliano | Campitello di Fassa | Campodenno | Canal San Bovo | Canazei | Capriana | Carano | Carisolo | Carzano | Castel Condino | Castelfondo | Castel Ivano | Castello Tesino | Castello-Molina di Fiemme | Castelnuovo | Cavalese | Cavareno | Cavedago | Cavedine | Cavizzana | Cembra Lisignago | Cimone | Cinte Tesino | Cis | Civezzano | Cles | Cloz | Comano Terme | Commezzadura | Contà | Croviana | Daiano | Dambel | Denno | Dimaro Folgarida | Drena | Dro | Faedo | Fai della Paganella | Fiavè | Fierozzo | Folgaria | Fondo | Fornace | Frassilongo | Garniga Terme | Giovo | Giustino | Grigno | Imer | Isera | Lavarone | Lavis | Ledro | Levico Terme | Livo | Lona-Lases | Luserna | Madruzzo | Malosco | Malè | Massimeno | Mazzin | Mezzana | Mezzano | Mezzocorona | Mezzolombardo | Moena | Molveno | Mori | Nago-Torbole | Nave San Rocco | Nogaredo | Nomi | Novaledo | Ospedaletto | Ossana | Palù del Fersina | Panchià | Peio | Pellizzano | Pelugo | Pergine Valsugana | Pieve Tesino | Pieve di Bono-Prezzo | Pinzolo | Pomarolo | Porte di Rendena | Pozza di Fassa | Predaia | Predazzo | Primiero San Martino di Castrozza | Rabbi | Revò | Riva del Garda | Romallo | Romeno | Roncegno Terme | Ronchi Valsugana | Ronzo-Chienis | Ronzone | Rovereto | Roverè della Luna | Ruffrè-Mendola | Rumo | Sagron Mis | Samone | San Lorenzo Dorsino | San Michele all’Adige | Sant’Orsola Terme | Sanzeno | Sarnonico | Scurelle | Segonzano | Sella Giudicarie | Sfruz | Soraga | Sover | Spiazzo | Spormaggiore | Sporminore | Stenico | Storo | Strembo | Telve | Telve di Sopra | Tenna | Tenno | Terragnolo | Terzolas | Tesero | Tione di Trento | Ton | Torcegno | Trambileno | Trento | Tre Ville | Valdaone | Valfloriana | Vallarsa | Vallelaghi | Varena | Vermiglio | Vignola-Falesina | Vigo di Fassa | Villa Lagarina | Ville d’Anaunia | Volano | Zambana | Ziano di Fiemme
Mitsuo Ikeda

| Mitalit | Mitalit | Mitalit |  |
| --- | --- | --- | --- |
|  Mitsuo Ikeda |  Mitsuo Ikeda |  Mitsuo Ikeda |  |
Maa:   Japani
Miesten vapaapaini
|  Olympialaiset  |  Olympialaiset  |  Olympialaiset  |  |
|  Kultaa | Melbourne 1956 | 73 kg |  |
Mitsuo Ikeda (jap. 池田 三男; s. 14. maaliskuuta 1935 Mashike – 12. syyskuuta 2002 Tokio) oli japanilainen vapaapainija ja olympiavoittaja. Ikeda osallistui Melbournen olympialaisiin 1956, joissa hän sai kultaa alle 73-kiloisten sarjasta voitettuaan kaikki neljä otteluaan.
Michael Rye

| Michael Rye> Henkilötiedot |
| --- | --- |
Koko nimi:  J. Riordan Billsbury
Syntynyt: 2. maaliskuuta 1918 Chicago, Illinois
Kuollut: 21. syyskuuta 2012 (94 vuotta)
Ammatti:  ääninäyttelijä
Näyttelijä
Taiteilijanimet:  Mike Rye Rye Billsbury
Aktiivisena:  1951–1996
Merkittävät roolit:  Vihreä Lyhty (Superystävät)
Aiheesta muualla
IMDb 
Michael Rye (2. maaliskuuta 1918 – 21. syyskuuta 2012) oli yhdysvaltalainen ääninäyttelijä, joka muistetaan parhaiten Hanna-Barberan tuottamista Superystävät-animaatioista, kuten Superystävät ja The Super Powers Team: Galactic Guardians, joissa hän ääninäytteli Vihreää Lyhtyä.